ગુજરાતી અવોર્ડ સમારંભમાં પુરુષોત્તમ ઉપાધ્યાય જ્યારે લાઇફ ટાઇમ અચીવમેન્ટ અવોર્ડ લેવા આવ્યા ત્યારે હાજર સૌએ ઉભા થઇને તેમને તાળીઓથી સન્માન આપ્યું હતું. એવોર્ડ મેળવીને લાગણીશીલ થયેલા પુરુષોત્તમભાઇએ જણાવ્યું હતું કે, ગુજરાતનું દિલ મોટું છે. ગુજરાતી ફિલ્મ ઇન્ડસ્ટ્રીએ કેટલાય નામી કલાકારોને સ્ટેજ આપ્યું છે. મહેંદી હસનનાં ગુરુએ મને ઊર્દૂમાં ગાવા માટે અવોર્ડ આપીને કહ્યું હતું કે તમે પાકિસ્તાનમાં ગાયન કરો તો ખૂબ કમાશો. જોકે મેં તેમને કહ્યું હતું કે હું મારી માતા (ગુજરાતી)ને નહીં છોડી શકું. ઉપાધ્યાયે દુહા ગાઇને ઘડી ડાયરાનો માહોલ પણ સર્જ્યો હતો.